钦定古今图书集成/明伦汇编/家范典/第007卷 > 性理会通 > 《祭叔祖奉使直阁文》前人
## 钦定古今图书集成/明伦汇编/家范典/第007卷 > 性理会通 > 《祭叔祖奉使直阁文》前人

“维绍熙五年，岁次甲寅，十月戊子朔二十日丁未，从
孙具位，熹敢昭告于故五十六叔祖父奉使直阁府
君故五十六叔祖母恭人王氏之墓：惟昔鼻祖，德潜
弗升，施及后人，克济其美。”公仗汉节，立哭朔庭。白首
来归，无所污涅。而熹先子，亦翔天朝，适以此时，遭谗
去国。死生契阔，遂以终天。今四十年，熹复来此，无所
肖似。宠秩横加，能薄幸多。仰愧前烈。恭惟明诏，全节
是褒。照弟茕然，亦霑禄仕。瞻望封阙，来拜公祠。惟公
不亡，歆此诚意。尚享。